
Агенцијата за заштита на правото на слободен пристап до информациите од јавен карактер согласно член 109 став 5 од Законот за општата управна постапка („Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер („Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр. 60/20), постапувајќи по Жалбата изјавена од С. Г. од Скопје, поднесена против Решение на Министерството за спорт, по предметот Барање за пристап до информации од јавен карактер, на 09.07.2026 година го донесе следното

Р Е Ш Е Н И Е

1. Жалбата изјавена од С. Г. од Скопје, поднесена против Решение на Министерството за спорт бр.11-1044/2 од 17.06.2026 година, заведена во Агенцијата под бр.08-222 на 22.06.2025  година, по предметот Барање за пристап до информации од јавен карактер, СЕ ОДБИВА како неоснована.
2. СЕ ПОТВРДУВА Решението на Имателот на информација бр.11-1044/2 од 17.06.2026 година.
О Б Р А З Л О Ж Е Н И Е

С. Г. од Скопје, како што е наведено во Жалбата, на 02.06.2026 година поднел Барање за пристап до информации од јавен карактер до Министерството за спорт,  со кое побарал по пошта или е-маил да му се достави фотокопија или електронски запис од следните информации: 
„1. Наслов на предметните поднесоци (претставка, дополнение), подносител на предметните поднесоци (претставка, допочнение) и архивски број и дата под кој биле примени и заведени предметните поднесоци (претставка, дополнение, барање) во Агенцијата за млади и спорт врз чија основа бил извршен вонреден инспекциски надзор согласно Наредба за вршење вонреден инспекциски надзор ИП.и.14-768/2 од 21.03.2023 година издадена од страна на Наумче Мојсовски – Директор на Агенцијата за млади и спорт и бил изготвен Записник за извршен вонреден инспекциски надзор во Боречка федерација на Република Северна Македонија ИП.1.14-768/3 од 23.03.2023 година изготвен од Васе Ефтимов – Советник инспектор за спорт и Димитар Терзиев – Советник инспектор за спорт.
2. Наслов на предметниот поднесок (претставка, дополнение), подносител на предметните поднесоци (претставка, допочнение) и архивски број и дата под кој биле примени и заведени предметните поднесоци (претставка, дополнение, барање) во Министерство за спорт врз чија основа бил извршен вонреден инсппекциски надзор согласно Наредба за вршење вонреден инспекциски надзор ИП.14-1974/2 од 05.08.2025 година издадена од страна на Борко Ристовски – Министер за спорт и бил составен Записник за извршен инспекциски надзор бр.Ип.1.14-1974/3 од 27.08.2025 година составен од инспектор за спорт Димитар Терзиев.
3. Наслов на предметниот поднесок (претставка, дополнение), подносител на предметните поднесоци (претставка, дополнение) и архивски број и дата под кој биле примени и заведени предметните поднесоци (претставка, дополнение, барање) во Министерство за спорт врз чија основа бил извршен вонреден инспекциски надзор согласно Наредба за вршење вонреден инспекциски надзор ИП.14-1148/2 од 29.05.2025 година издадена од страна на Борко Ристевски – Министер за спорт и бил составен од инспектор за спорт Димитар Терзиев.
4. Наслов на предметниот поднесок (претставка, дополнение), подносител на предметните поднесок (претставка, дополнение) и архивски број и дата под кој бил примен и заведен предметниот поднесок (претставка, дополнение) во Министерство за спорт врз чија основа бил извршен вонреден инспекциски надзор согласно Наредба за вршење вонреден инспекциски надзор ИП.14-562/2 од 01.04.2025 година издадена од страна на Борко Ристовски – Министер за спорт и бил составен Записник за извршен инспекциски надзор бр.14-562/4 од 16.04.2025 година составен од инспектор за спорт Васе Ефтимов.“
Постапувајќи по оваа Барање, Имателот на информации во законски предвидениот рок донел Решение бр.11-1044/2 од 17.06.2026 година се усвојува Барањето на Барателот. Во Решението е наведено: „1...Одговор: Предмет известување до Инспекциски совет на РСМ согласно заклучоците на заеднички состанок одржан во ИС во присуство на директор на АМС, и претставници на ДУИ (14-768/1 од 20.03.2023 година. 2... Одговор: Налог за вршење на единечен инспекциски надзор од ИС со арх.бр. 16-259/2025 од 29.07.2025 година, архивиран во Министерство за спорт под арх.бр.14-1974/1 од 05.08.2025 година. 3...Одговор: Наредба од Министер за спорт до Инспекциска служба при МС со арх.бр.14-1148/1 од 29.05.2025 година. 4...Одговор: Налог за вршење на единечен инспекциски надзор од ИС на РСМ со арх.бр.16-263/2 од 05.03.2025 година, заверен во МС на 05.03.2025 година под арх.бр.14-562/1.“
Незадоволен од наведеното Решение, Барателот на информации во законски предвидениот рок поднесе Жалба до Агенцијата, заведена под бр.08-222 на 22.06.2026 година. Во Жалбата е наведено: „...Целосно не ги констатирал наведени бараните информација од јавен карактер согласно четрите точки од Барањето за пристап до информации од јавен карактер од Страшо Глигоров...туку без одобрение на подносителот на предметниот поднесок (барање) навел друга содржина со што има виден сомнеж дека е направено кривично дело. 2. Не се доставени бараните информации од јавен карактер, туку Б. Р., Министер во Министерство за спорт само паушално, несовесно и нестручно се произнел...“
Агенцијата со електронски допис бр. 08-222 од 22.06.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.
Имателот на информации не достави одговор на дописот на Агенцијата. 
	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата ја одби како неоснована, а Решението  бр.11-1044/2 од 17.06.2026 година на Имателот на информации го потврди, поради следното:  
По разгледувањето на Барањето, Жалбата, Решението на Имателот на информации и доставените докази од страна на Имателот на информации, Агенцијата констатира дека во конкретниот случај, Имателот на информации правилно постапил по Барањето на Барателот со донесување на Решение со кое Барањето се уважува и на Барател му се доставува соодветен одговор на побараните информации, согласно своите надлежности на Имателот на информации.
Агенцијата му укажува на Барателот на информации дека, согласно член 3 став 1 алинеа 2 од Законот за слободен пристап до информации од јавен карактер “ информација од јавен карактер “е информација во која било форма што ја создал или со која располага имателот на информацијата согласно со неговите надлежности, поради што Имателот на информации не е должен да создава нова информација за да го задоволи Барателот во однос на неговото поднесено Барање на информации за слободен пристап до информации од јавен карактер.
Во конкретниот случај, Имателот на информации на Барателот му доставил соодветен одговор согласно своите надлежности. Агенцијата смета дека Имателот на информации правилно постапил по истото, односно ги доставил на Барателот информаците со кои располага.
Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

									                     Директор,
	                                                                                                                          Петар Гајдов

